29.9.2005 Euroopan unionin virallinen lehti L 253/21 KOMISSIO KOMISSION PÄÄTÖS, tehty 22 päivänä kesäkuuta 2005, EY:n perustamissopimuksen 82 artiklan ja ETA-sopimuksen 54 artiklan mukaisesta menettelystä (1) (Asia COMP/A.39.116/B2 — Coca-Cola) (tiedoksiannettu numerolla K(2005) 1829) (Ainoastaan englanninkielinen teksti on todistusvoimainen) (ETA:n kannalta merkityksellinen teksti) (2005/670/EY) Tämä neuvoston asetuksen (EY) N:o 1/2003 (') 9 artiklan 1 kohdan nojalla tehty päätös on osoitettu The Coca-Cola Companylle (jäljempänä ”TCCC) ja sen kolmelle suurimmalle pullottajalle, jotka ovat Bottling Holdings (Luxemburg) sarl, Coca-Cola Frfrischungsgetränke AG ja Coca-Cola Hellenic Bottling Company SA (jäljempänä 'osapuolet'). Menettely koskee TCCC:n ja sen pullottajien käyttäytymistä hiilihapollisten virvoitusjuomien toimitusmarkkinoilla EY:n jäsenvaltioissa, Islannissa ja Norjassa sekä kotikulutukseen myytävien tuotteiden jakelukanavan että paikan päällä nautittavaksi myytävien tuottei- den jakelukanavan osalta. Alustavassa arvioinnissaan komissio epäili EY:n perustamissopimuksen 82 artiklan ja ETA-sopimuksen 54 artiklan perusteella käytäntöjä, joihin sisältyi yksinoikeusvaatimuksia, kasvuun ja tavoitteisiin sidottuja alennuksia sekä markkinavoiman hyödyntämistä eri tuoteryhmien välillä. Komissio katsoo, että alustavan arvioinnin ja asianomaisten kolmansien esittämien huomautusten jälkeen tarjotut sitoumukset riittävät poistamaan havaitut kilpailuongelmat niillä jakelukanavilla, joilla osapuolten markkinaosuudet ylittävät määritellyt raja-arvot. Osapuolet pidättäytyvät tekemästä yksin- oikeudellisia sopimuksia muutoin kuin erityisissä olosuhteissa ja myöntämästä kasvuun ja tavoitteisiin sidottuja alennuksia. Alustavassa arvioinnissa katsottiin, että nämä käytännöt vaikeuttivat kolmansien mahdollisuuksia kilpailla omilla ansioillaan. Sitoumusten mukaan valikoimaa ja hyllytilaa koskevat vaatimukset on määriteltävä erikseen tietyille tuoteryhmille, mikä poistaa sen alustavassa arvioinnissa havaitun ongelman, että heikommat tuotemerkit voisivat hyötyä vahvoista tuotemerkeistä. Rahoituksen ja teknisten laitteiden osalta sitoumuksissa lyhennetään sopimusten kestoa, annetaan asiakkaille mah- dollisuus takaisinmaksuun ja sopimuksen irtisanomiseen ilman rangaistuksia ja vapautetaan tietty osuus kylmäsäilytystilasta. Näin poistetaan ongelmat, jotka liittyvät siihen, että jo olemassa olevat järjestelyt sitoisivat asiakkaita kohtuuttomasti ja johtaisivat myymälöiden sitomiseen. Päätöksessä todetaan, että sitoumusten vuoksi ei ole enää perusteita komission toimenpiteisiin. Päätös on sitova 31 päivään joulukuuta 2010 asti. Kilpailunrajoituksia ja määräävää markkina-asemaa käsittelevä neuvoa-antava komitea antoi myönteisen lausunnon 20 päivänä toukokuuta 2005. (') EYVL L 1, 4.1.2003, s. 1. Asetus sellaisena kuin se on muutettuna asetuksella (EY) N:o 411/2004 (EUVL L 68, 6.3.2004, s. 1).